Vrou op wildsplaas deur leeu verskeurArgieffoto (Foto: Navigator175, Pixabay) ŉ 22-jarige vrou is Dinsdag dood nadat sy deur ŉ leeuwyfie by ŉ lodge in Hammanskraal, noord van Pretoria, aangeval is. “Paramedici is omstreeks 11:00 na die toneel ontbied,” het Nick Dollman, woordvoerder van Netcare 911, gesê. “Volgens berigte van die toneel is die 22-jarige vrou aangeval en deur ŉ leeuwyfie verskeur.” Dollman het gesê omstanders het reeds met KPR begin toe paramedici by die toneel opgedaag het. “Die vrou het ongelukkig ernstige beserings opgedoen en sy is dood verklaar.” Cullinan-polisie was op die toneel. Maroela Media wag vir terugvoer van die polisie. Lees ook: [Opvolg] Vrou ‘besig met skoolprojek’ toe leeu haar gryp